Gift Orban

**Gift Emmanuel Orban** (17 iyul 2002, Nigeriya) — Belçika Pro Liqası təmsilçilərindən olan "Gent" klubunda hücumçu kimi çıxış edən peşəkar Nigeriya futbolçusu. Dünyanın ən yaxşı gənc oyunçularından biri hesab edilən Orban sürəti, gücü və bitirici zərbələri ilə adından söz etdirir.

## Karyerası

### Stabek
Orban 2021-ci ilin noyabr ayında Nigeriyada keçirilən bir yoxlama turniri zamanı "Stabek" klubundan Torgir Byarmann və Tomas Finstad tərəfindən kəşf edilmişdir. O, viza müddəti başa çatmamışdan bir müddət əvvəl 2021–22-ci il mövsümünün qışında klub ilə məşqlərə çıxmışdır. 2022-ci ilin may ayında yenidən Norveçə qayıtmış və klub ilə müqavilə imzalamışdır. Oyunçu birbaşa satın alma bəndi ilə birlikdə "Bizon" klubundan icarəyə götürülmüşdür.

Orban karyerasında ilk qollarını Norveç kubokunda yarı-peşəkar klublar olan "Notodden" və "Qyovik-Lin" klublarına qarşı görüşlərdə vurmuşdur. Bundan sonra o, klubun əsas oyunçularından birinə çevrildi."Brann" klubuna qol vurduqdan sonra Orban Alanzinyonun Stabekdəki vaxtı ilə müqayisə edilməyə başladı. *[[Verdens Gang]]* jurnalı oyunçunu "brilyant hücumçu" adlandırmışdır.

İyul ayında klub hücumçu Oliver Valaker Edvardseni satdıqdan sonra Orbanın satın alma bəndindən istifadə edəcəklərini açıqlamışdır. 3 avqust 2022-ci ildə Orban "Stabek" klubu ilə dörd illik müqavilə imzalamışdır. Orban mövsüm sonunda 16 qolla Bard Finne ilə birlikdə *2022 Norveç Birinci Diviziyasının* bombardiri olmuşdur. Klubun 2023-cü ildə Eliteserienə yüksəlməsində vacib rol oynayan Orban eyni zamanda Birinci Divizionda *İlin ən yaxşı gənc oyunçusu* seçilmişdir.

### Gent
31 yanvar 2023-cü ildə Orban Belçika Pro Liqası təmsilçilərindən olan "Gent" klubu ilə müqavilə imzalamışdır. 11 fevral tarixində liqada "Vesterlo" klubuna qarşı debüt oyununda Orban iki qol vurmuş və komandası rəqibi ilə 3–3 hesabı ilə bərabərə qalmışdır. 12 mart 2023-cü ildə "Zulte Varegem" klubu ilə görüşdə o, pokerlə yadda qalmış və 21-ci əsrdə bunu reallaşdıran ilk "Gent" futbolçusu olmuşdur. Həmin görüşdə Gent rəqibinə 6–2 hesabı ilə qalib gəlmişdir. Orban vurduğu qolların hamısını ikinci hissədə atmışdır.

15 mart tarixində keçirtdiyi növbəti oyununda Orban UEFA Konfrans Liqasının 1/8 final mərhələsində "İstanbul Başakşehir" klubuna qarşı görüşdə ilk hissədəcə het-triklə yadda qalmış və komandası rəqibinə 4–1 hesabı ilə qalib gəlmişdir. 3 dəqiqə 25 saniyəyə het-trik edən Orban UEFA Çempionlar Liqasında 6 dəqiqə 13 saniyəyə het-trik edən Məhəmməd Salahın rekordunu yeniləyərək UEFA klub turnirlərində ən sürətli het-trik edən futbolçu adını qazanmışdır. 2023–24 UEFA Konfrans Liqası mövsümündə Orban keçən mövsüm qaldığı yerdən davam edərək növbəti het-trikini atmışdır. Bu dəfə o, üçüncü təsnifat mərhələsində 5–0 hesabı ilə qalib gəldikləri "Poqon Şeçin" klubuna qarşı görüşdə het-triklə fərqlənmişdir.

2023-cü ilin may ayında "Çelsi", "Mançester Yunayted" və "Tottenhem Hotspur" klublarının yayda oyunçunu transfer etmək üçün namizəd olduqları bildirilmidir.

## Şəxsi həyatı
Orban Nigeriyanın Benue ştatında anadan olmuşdur. Orbanın anası isə Toqo vətəndaşıdır.

## Karyera statistikası

## Uğurları
**Fərdi**
* Norveç Birinci Divizionu bombardiri: 2022
* Norveç Birinci Divizionu "İlin ən yaxşı gənc futbolçusu": 2022

## İstinadlar

## Xarici keçidlər
* 
* Profile at Norwegian FA